Diari Oficial de la Generalitat Valenciana


Sumari del DOGV 8532, del 18-04-2019 (2019/3186)

RESOLUCIÓ de 12 de febrer de 2019, del Servei Territorial d'Indústria i Energia d'Alacant, per la qual s'atorga autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en el terme municipal de la Nucia, actualment titularitat de Vitogas España, SAU. Expedient número CBREDE/2017/8/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/3186


Data del document
:   12-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 12 de febrer de 2019, del Servei Territorial d'Indústria i Energia d'Alacant, per la qual s'atorga autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en el terme municipal de la Nucia, actualment titularitat de Vitogas España, SAU. Expedient número CBREDE/2017/8/03. [2019/3186]  
Antecedents de fet  
La mercantil Nedgia Cegas, SA, a través de representant degudament acreditat, va presentar davant el Servei Territorial d'Indústria i Energia d'Alacant, amb data 12 d'abril de 2017, la sol·licitud d'autorització per a la transmissió de la titularitat de les instal·lacions d'emmagatzematge i distribució de GLP a granel del terme municipal de la Nucia, província d'Alacant, que figuren a nom de Vitogas España, SAU, incloses en l'expedient CBDFCP/1999/233.  
Aquesta petició, a més d'estar subscrita també pel representant de l'actual titular, expressa la voluntat d'aquest de transmetre les instal·lacions interessades.  
D'una altra banda, el sol·licitant, Nedgia Cegas, SA, comunica que, una vegada autoritzada la transmissió de titularitat sol·licitada i perfeccionat l'oportú negoci jurídic, sol·licitarà l'autorització per a la transformació de les actuals instal·lacions de distribució de GLP en instal·lacions de distribució de gas natural.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2017/8/03, incoat pel Servei Territorial d'Indústria i Energia d'Alacant. Consta el justificant de pagament de la taxa d'aquest expedient amb registre d'entrada de 12 de maig de 2017.  
Els antecedents relacionats amb l'autorització sol·licitada comprenen els actes administratius següents:  
- Autorització prèvia d'instal·lació d'emmagatzematge de GLP en depòsits fixos amb capacitat total major de 10 m³ o d'instal·lacions centralitzades, emesa pel cap de la Unitat d'Energia d'Alacant, de 5 de juliol de 1999, per a una instal·lació d'emmagatzematge de GLP amb 3 depòsits fixos soterrats de 33,51, 33,51 i 28,93 m³ a la Nucia, titularitat de BP Oil España, SAU. Expedient número CBDFCP/1999/233. Com a part d'aquest mateix expedient posteriorment es van registrar successives ampliacions de xarxa associades a aquests depòsits.  
- Resolució del 4 de març de 2011, de la Direcció General d'Energia, per la qual s'autoritza la transmissió de titularitat de les instal·lacions d'emmagatzematge i distribució de GLP a granel i les canalitzacions necessàries per al seu subministrament situades a la Comunitat Valenciana que figuren a nom de BP Oil España, SAU, a favor de LPG Propano Iberia, SLU.  
- Resolució de 12 d'octubre de 2011, de la Direcció General d'Energia, per la qual autoritza la transmissió de titularitat de les instal·lacions d'emmagatzematge i distribució de GLP a granel i les canalitzacions necessàries per al seu subministrament situades a la Comunitat Valenciana i en l'àmbit de les competències de la Conselleria d'Economia, Indústria i Comerç de la Generalitat, que figuren a nom de LPG Propano Iberia, SLU, en favor de Vitogas España, SAU.  
  
Fonaments de dret  
La instrucció i resolució del present procediment administratiu correspon a la Generalitat, ja que les instal·lacions objecte d'aquest estan radicades íntegrament en territori de la Comunitat Valenciana, i no estan enquadrades en les previstes que són competència de l'Administració general de l'Estat d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
L'article 46 bis.1 de la Llei 34/1998, de 7 d'octubre, del sector d'hidrocarburs, estableix la vigència d'autorització administrativa prèvia per a la transmissió de les instal·lacions de GLP a granel.  
D'acord amb l'article 46 bis.8 de la Llei 34/1998, de 7 d'octubre, del sector d'hidrocarburs, els titulars de les instal·lacions de distribució de GLP a granel hauran de sol·licitar a l'Administració concedent de l'autorització la corresponent autorització per a transformar aquestes per a la seua utilització amb gas natural, i hauran de complir les condicions tècniques de seguretat que siguen aplicable, sotmetre's en tot a les disposicions normatives vigents per a les instal·lacions de distribució de gas natural.  
Segons l'article 63.1 de la Llei 34/1998, de 7 d'octubre, del sector d'hidrocarburs, les societats mercantils que desenvolupen l'activitat de distribució de gas natural han de tindre com a objecte social exclusiu el desenvolupament d'aquesta.  
La disposició transitòria segona de la Llei 34/1998, de 7 d'octubre, del sector d'hidrocarburs manté la vigència dels reglaments aplicables a matèries que són objecte de la Llei 34/1998, fins que se'n dicten altres de nous, en aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
Segons l'article 4 del Reial decret 1085/1992, d'11 setembre, pel qual s'aprova el Reglament de l'activitat de distribució de gasos liquats del petroli, indica que aquelles societats que vulguen actuar com a comercialitzadors al detall de GLP a granel, hauran de comunicar-ho per escrit, amb caràcter previ a l'inici de l'activitat, a la Direcció General de Política Energètica i Mines del Ministeri d'Indústria, Turisme i Comerç, indicar la data d'inici de l'activitat, el nom de la societat, adreça postal, telèfon, fax i codi d'identificació fiscal i incloure-hi una declaració responsable sobre el compliment per part de la societat de tots els requisits establits per a exercir l'activitat. La CNMC publicarà en la seua pàgina web una llista dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
  
D'acord amb el que es disposa en l'article 46 bis.1 i 5 de la Llei 34/1998, de 7 d'octubre, del sector d'hidrocarburs, i concordat en l'article 26 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució d'aquest procediment.  
Vist tot el que s'ha exposat anteriorment i en consideració a això, complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria i Energia, en l'àmbit de les competències que té atribuïdes i tenint en compte el que s'estableix en l'article 85 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, resol:  
  
Primer  
Atorgar, a l'empara del que es disposa en l'article 46 bis, de la Llei 34/1998, d'octubre, del sector d'hidrocarburs, autorització administrativa prèvia per a la transmissió de la titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en el polígon TDV-X-444-39, del terme municipal de la Nucia, província d'Alacant, actualment titularitat de Vitogas España, SAU, derivats dels corresponents actes administratius reflectits en l'epígraf: Antecedents de fet.  
La present autorització queda subjecta a les condicions següents:  
1. El subjecte autoritzat disposa d'un termini de sis mesos, des de la notificació d'aquesta resolució, per a efectuar la transmissió de la titularitat de les instal·lacions interessades. Es produirà la caducitat de la present autorització si transcorregut aquest termini aquell no ha tingut lloc.  
  
En el termini d'un mes des que es faça efectiva la transmissió mencionada, el titular d'aquesta autorització, Nedgia Cegas, SA, haurà de comunicar-ho a aquest servei territorial, i aportar la documentació que ho acredite.  
2. Nedgia Cegas, SA, haurà de sol·licitar davant el Servei Territorial d'Indústria i Energia d'Alacant en el termini d'un mes, comptador des de la data en què es realitze la transmissió de titularitat indicada en la condició 1a, la corresponent autorització de transformació de les instal·lacions d'emmagatzematge i distribució de GLP a granel per a la seua utilització amb gas natural.  
Mentre es produeix la completa transformació d'aquestes instal·lacions d'emmagatzematge i distribució de GLP a granel, l'activitat de subministrament de GLP als consumidors finals serà realitzada per un comercialitzador al detall de gasos liquats del petroli a granel que complisca els requisits i condicions establits en l'article 46 de Llei 34/1998, de 7 d'octubre, del sector d'hidrocarburs, i la resta de la normativa vigent d'aplicació. En qualsevol cas, Nedgia Cegas, SA, haurà de garantir el subministrament als consumidors finals en aplicació de la llei esmentada, el Reglament de l'activitat de distribució de gasos liquats del petroli i l'autorització administrativa que va ser atorgada i citada en els antecedents d'aquesta resolució, fins a l'efectiu subministrament amb gas natural.  
3. El titular de la present autorització tindrà els drets, deures i obligacions recollits en la Llei 34/1998, de 7 d'octubre, del sector d'hidrocarburs, i el seu desenvolupament reglamentari. En qualsevol cas, Nedgia Cegas, SA, haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució de gas, i especialment, el que s'estableix per al règim de separació d'activitats i comptabilitat interna segons els articles 58, 62 i 63 de la Llei 34/1998.  
4. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles, d'acord amb la corresponent legislació, general o sectorial, i hagen de ser atorgades per altres administracions públiques o entitats, en particular les previstes en la regulació sobre defensa de la competència.  
  
Segon  
Ordenar:  
- La publicació d'aquesta resolució en el Diari Oficial de la Generalitat Valenciana i el Butlletí Oficial de la Província d'Alacant.  
- La notificació de la present resolució al sol·licitant Nedgia Cegas, SA, i al transmitent Vitogas España, SAU.  
La present resolució podrà ser revocada, amb el tràmit d'audiència previ, en el moment que s'observe l'incompliment del que s'ha resolt a la inobservança de les condicions imposades en aquesta.  
  
Contra aquesta resolució, que no posa fi a la via administrativa, es pot interposar recurs d'alçada davant la Direcció General d'Indústria i Energia (ciutat administrativa 9 d'Octubre, c/ de la Democràcia, 77, torre II, a València), en el termini d'un mes comptador a partir de l'endemà de la notificació de la present, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Alacant, 12 de febrer de 2019.- El cap del Servei Territorial d'Indústria i Energia: Matías Pablo Mas Gisbert.